 Rais Mstaafu wa Serikali ya Awamu ya Tatu Benjamim Mkapa anatarajiwa kuongoza mjadala wa masuala ya ushirikiano wa kikanda.Mkurugenzi Mkuu wa Idara ya Habari Maelezo na Msemaji Mkuu wa Serikali ya Tanzania Dk. Hassan Abbasi amesema hayo leo jijini Dar es Salaam wakati anazungumza na waandishi wa habari kwenye maonesho ya wiki ya viwanda ya Jumuiya ya Maendeleo ya ya Nchi za Kusini mwa Afrika (SADC).Dk Abbasi amesema, Mkapa ataongoza mjadala huo Alhamisi, Agosti 15, katika Chuo Kikuu cha Dar es Salaam.“Mzee Mkapa atakwenda kueleza uzoefu na uzeefu wake kwenye masuala ya jumuiya ya SADC na ushirikiano wa kikanda hivyo Watanzania mjitokeze kwenye mjadala huo ili mjifunze,” amesema.Dk Abbasi amesema mdahalo huo ni sehemu ya mkutano wa SADC na kuongeza kuwa siku hiyohiyo ugeni wa wakuu wa nchi na serikali utaanza kuwasili nchini kuhudhuria Mkutano wa 39 wa wakuu wa nchi na Serikali.